

Εβδομάδα Ανοικτών Θυρών 26 Φεβρουαρίου- 1 Μαρτίου 2024

ΠΡΟΓΡΑΜΜΑ ΕΠΙΣΚΕΨΗΣ ΣΧΟΛΕΙΩΝ ΣΤΟ ΤΕΦΑΑ του Πανεπιστημίου Θεσσαλίας

Το Τμήμα Επιστήμης Φυσικής Αγωγής και Αθλητισμού, σύμφωνα με την μέχρι τώρα εμπειρία μας, αναμένεται να υποδεχθεί μέχρι 80-100 μαθητές κατά προσέγγιση, **καθημερινά** σε έναν κύκλο (**των 80-100 μαθητών**), **από τις 9:00 έως τις 12:00.**Θα γίνεται μια εισαγωγική διάλεξη προς όλους τους μαθητές από Διδάσκοντα της Σχολής (μέλος ΔΕΠ) και στη συνέχεια θα ακολουθεί στον ίδιο χώρο 1 ενιαία παρουσίαση για 1 εργαστήριο (Πληροφορικής). Στη συνέχεια οι μαθητές θα χωρίζονται σε 4 ομάδες ισάριθμες για ξενάγηση παράλληλα και δια περιφοράς στα υπόλοιπα εργαστήρια, όπου εκεί θα τους ενημερώνουν υποψήφιοι διδάκτορες ή μεταδιδάκτορες του τμήματος.

Σύμφωνα με το πρόγραμμα που ακολουθεί, οι μαθητές μετά την κεντρική ομιλία και τη 1 ενιαία παρουσίαση (Εργαστηρίου Πληροφορικής) θα επισκέπτονται, με τη συνοδεία διδάσκοντα του ΤΕΦΑΑ, διαδοχικά: 1) το Κέντρο Έρευνας και Αξιολόγησης της Φυσικής Απόδοσης- ΚΕΑΦΑ (συνολικά θα συμμετέχουν 2 εργαστήρια), 2) Εργαστήριο Ψυχολογίας της Άσκησης και Ποιότητας Ζωής και 3) Εργαστήριο Εφαρμοσμένων Επιστημών Ελεύθερου Χρόνου/Αναψυχής.

Ο χρόνος παραμονής σε κάθε εργαστήριο θα είναι 20-30΄.

|  |  |  |
| --- | --- | --- |
| **ΧΩΡΟΙ ΕΠΙΣΚΕΨΗΣ** | **ΑΝΤΙΚΕΙΜΕΝΑ ΠΑΡΟΥΣΙΑΣΗΣ**  **ΑΝΑ ΕΡΓΑΣΤΗΡΙΟ** | **9:00 - 12:00** |
| **ΑΜΦΙΘΕΑΤΡΟ. Κεντρική ομιλία**  Συντονιστής: ΜΠΕΚΙΑΡΗ Α., ΑΝΑΠΛ. ΚΑΘΗΓΗΤΡΙΑ  Ομιλήτρια: ΜΠΕΚΙΑΡΗ Α., ΑΝΑΠΛ. ΚΑΘΗΓΗΤΡΙΑ | Παρουσίαση Πανεπιστημίου Θεσσαλίας, Παρουσίαση ΤΕΦΑΑ (διδασκαλία, έρευνα, επαγγελματικές προοπτικές με νύξεις και σε θέματα φοιτητικής ζωής, διεθνών εμπειριών ERASMUS, μεθοδολογίας διδασκαλίας στον ακαδημαϊκό χώρο σε αντιδιαστολή με το σχολικό χώρο) | 9:00-9:40  (80-100 μαθητές) |
| **ΑΜΦΙΘΕΑΤΡΟ. ΕΡΓΑΣΤΗΡΙΟ ΠΛΗΡΟΦΟΡΙΚΗΣ**  **ΔΙΕΥΘΥΝΤΡΙΑ**: ΠΑΠΑΣΤΕΡΓΙΟΥ, Μ., ΚΑΘΗΓΗΤΡΙΑ | Παρουσίαση του Εργαστηρίου Πληροφορικής. Συμμετοχή των μαθητών σε δράση που αφορά στην αξιοποίηση της πληροφοριακής τεχνολογίας στην εκπαίδευση και τη φυσική αγωγή. | 9:40-10:00  (80-100 μαθητές) |
| **ΚΕΑΦΑ- ΕΡΓΑΣΤΗΡΙΟ ΒΙΟΧΗΜΕΙΑΣ, ΦΥΣΙΟΛΟΓΙΑΣ ΚΑΙ ΔΙΑΤΡΟΦΗΣ ΤΗΣ ΆΣΚΗΣΗΣ**  **Διευθυντής**: ΤΣΙΟΚΑΝΟΣ Α., ΚΑΘ./ ΤΣΑΜΟΥΡΤΑΣ Α., ΚΑΘ./ ΦΑΤΟΥΡΟΣ Ι., ΚΑΘ. | Παρουσίαση των μεθόδων και οργάνων αξιολόγησης του Εργαστηρίου. Επίδειξη δοκιμασιών με τη συμμετοχή μαθητών. | 10:00-10:30  (20-25 μαθητές) |
| **ΚΕΑΦΑ-Εργαστήριο Περιβαλλοντικής Φυσιολογίας**  **Διευθυντής**: ΤΣΙΟΚΑΝΟΣ Α., ΚΑΘ./ ΦΛΟΥΡΗΣ Α., ΑΝ. ΚΑΘ. | Παρουσίαση των μεθόδων και οργάνων αξιολόγησης του Εργαστηρίου. Επίδειξη τεχνικών και διαδικασιών με τη συμμετοχή μαθητών. | 10:30-11:00  (20-25 μαθητές) |
| **ΕΡΓΑΣΤΗΡΙΟ ΨΥΧΟΛΟΓΙΑΣ ΤΗΣ ΑΣΚΗΣΗΣ ΚΑΙ ΠΟΙΟΤΗΤΑΣ ΖΩΗΣ**  **ΔΙΕΥΘΥΝΤΉΣ**: ΠΑΠΑΙΩΑΝΝΟΥ Α., ΚΑΘΗΓΗΤΗΣ | Παρουσίαση του Εργαστηρίου Ψυχολογίας της άσκησης και ποιότητας ζωής. Συμμετοχή μαθητών σε ασκήσεις για εξάσκηση ψυχολογικών δεξιοτήτων. | 11:00-11:30  (20-25 μαθητές) |
| **ΕΡΓΑΣΤΗΡΙΟ ΕΦΑΡΜΟΣΜΕΝΩΝ ΕΠΙΣΤΗΜΩΝ ΕΛΕΥΘΕΡΟΥ ΧΡΟΝΟΥ/ΑΝΑΨΥΧΗΣ**  **ΔΙΕΥΘΥΝΤΗΣ**: ΚΟΥΘΟΥΡΗΣ, Χ., ΚΑΘΗΓΗΤΗΣ | Παρουσίαση του Εργαστηρίου Εφαρμοσμένων Επιστημών Ελεύθερου Χρόνου και Αναψυχής. Παρουσίαση μοντέλων αναψυχής και διαχείρισης ελεύθερου χρόνου. | 11:30-12:00  (20-25 μαθητές) |

Η συντονίστρια της δράσης

Μπεκιάρη Αλεξάνδρα

Αν Καθηγ ΤΕΦΑΑ ΠΘ